चाइल्ड लाइन ने आरपीएफ को बताया कैसे करें बच्चों से व्यवहार
कोटा. चाइल्डलाइन कमेटी की ओर से शनिवार को लोको कॉलोनी के पास स्थित आरपीएफ न्यू रिजर्व लाइन में आरपीएफ के जवानों महिला कांस्टेबलों को स्टेशन पर मिलने वाले बच्चों से कैसा बर्ताव करने के बारे में जानकारी दी। उन्हें बताया गया कि बच्चों से किस तरह पूछताछ की जाए। उनका व्यवहार कैसा हो, बच्चे पूछताछ में कुछ नहीं बताएं तो चाइल्ड लाइन कमेटी से सहयोग लिया जाए।
चाइल्ड लाइन कमेटी की ओर से आयोजित कार्यक्रम में पुखराज भाटिया, सदस्य विमल जैन मौजूद थे। टाबर संस्था के ट्रेनर सुनीता, शाइना परवीन, नरेश, हरिओम तस्लीमा ने बच्चों से व्यवहार के बारे में जानकारी दी। उन्होंने कहा कि बच्चों से वर्दी में पूछताछ करने के बजाए सादा वस्त्रों में पूछताछ करें। बच्चे जो बताएं, उनके आधार पर परिजनों से संपर्क करने का प्रयास करें। इसमें चाइल्ड लाइन कमेटी का सहयोग लें। सदस्य विमल जैन, सुधा शर्मा ने भी कांस्टेबलों को बताया कि बच्चों का मन बहलाते हुए उनसे पूछताछ की जाए तो वे कुछ बता सकते हैं। कार्यक्रम में आरपीएफ के पोस्ट प्रभारी प्रताप सिंह, यात्री सुरक्षा निरीक्षक रमेश सिंह, निरीक्षक मुख्यालय आरके.शर्मा, बारां, सवाईमाधोपुर, भरतपुर, शामगढ़ के एसआई, एएसआई, कांस्टेबल आरपीएसएफ की महिला कांस्टेबल शामिल थे।
चाइल्ड लाइन के कार्यकर्ता आरपीएफ के जवानाें को जानकारी देती हुई।
hin_Deva hin_Deva hin_Deva hin_Deva